open-index/open-wikipedia-markdown huggingface dataset:
Ingeborg av Danmark

**Ingeborg av Danmark** (Ingeborg Charlotte Caroline Frederikke Louise) (født 2. august 1878 i København, død 12. mars 1958 i Stockholm) var født prinsesse av Danmark, og ble senere svensk prinsesse. Hun var mor til Norges kronprinsesse Märtha.

Prinsesse Ingeborg var det femte av de åtte barna til kong Frederik VIII av Danmark og dronning Louise, født prinsesse av Sverige. Blant hennes søsken var kong Christian X av Danmark, som etterfulgte faren på tronen, samt prins Carl, som i 1905 ble valgt til konge av Norge under navnet Haakon VII.

27. august 1897 ble prinsesse Ingeborg viet til prins Carl av Sverige, hertug av Västergötland, på Christiansborg slott i København. De fikk fire barn:
* Prinsesse Margaretha, senere prinsesse av Danmark (1899&ndash;1977)
* Prinsesse Märtha, senere kronprinsesse av Norge (1901&ndash;1954)
* Prinsesse Astrid, senere dronning av Belgia (1905&ndash;1935)
* Prins Carl, hertug av Östergötland, senere prins Bernadotte (en belgisk tittel) (1911&ndash;2003)

Prinsesse Ingeborg og prins Carl bodde i mange år på Djurgården i Stockholm, og hver sommer bodde de på sommerresidensen Fridhem (Kolmården), der barnebarna fra Norge, Belgia og Danmark kunne leke sammen under oppsyn av besteforeldrene.

Prinsesse Ingeborg overlevde to av sine barn, Astrid og Märtha, og var en god støtte for familien ved begge dødsfallene. Sorgen var derfor stor da Ingeborg selv sovnet stille inn i 1958, 79 år gammel.

## Referanser
Laurentien av Nederland

**Laurentien, prinsesse av Nederland, prinsesse av Oranien-Nassau, fru van Amsberg-Brinkhorst** (Petra Laurentien Brinkhorst) (født 25. mai 1966 i Leiden, Nederland) er prinsesse av Nederland og gift med prins Constantijn.

Hun er datter av den nederlandske finansministeren Laurens-Jan Brinkhorst og Jantien Brinkhorst-Heringa, og har en bror.

Hun gikk på skole både i Groningen, Haag og Tokyo før hun i 1986 begynte å studere historie ved Universitetet i Groningen. Deretter studerte hun statsvitenskap i London og journalistikk ved Berkeley i California. Hun var ferdig utdannet journalist i  1991.

16. desember 2000 ble forlovelsen mellom prins Constantijn og Laurentien Brinkhorst annonsert. De giftet seg borgerlig i rådhuset i Haag den 17. mai 2001, og deretter kirkelig to dager senere. 

Prins Constantijn og prinsesse Laurentien har tre barn:
* grevinne Eloise av Oranien-Nassau, jonkvrouw van Amsberg (f. 2002)
* grev Claus-Casimir av Oranien-Nassau, jonkheer van Amsberg (f. 2004)
* grevinne Leonore av Oranien-Nassau, jonkvrouw van Amsberg (f. 2006)

Prinsesse Laurentien er fadder til Leah Isadora Behn, som er prinsesse Märtha Louises nest yngste datter.

## Referanser


## Eksterne lenker
* 
* 
* 
*  Laurentien på kongehusets offisielle nettside
Vrak

Et **vrak** er en fysisk ødelagt ting, spesielt et fartøy. Havarerte skip, skipsvrak, er blitt så sterkt skadet at det ikke kan repareres.

## Norge
I Norge er vrak som er over 100 år gamle og med ukjent eier, statens eiendom. En bil kan etter en kraftig kollisjon bli betegnes som et bilvrak. Dette begrepet kan også brukes om en bil som er utslitt. Tolletaten utbetaler vrakpant for innleverte bilvrak.

### Vrakpant
Ved innlevering av brukte motorkjøretøyer i Norge for opphugging ved godkjent avfallsplass, betaler staten vrakpant til kjøretøyets eier. Selskapet Autoretur AS er opprettet av norske bilimportører for å administrere returordningen.

Istedenfor å vrake bilene, selger enkelte bilopphuggere dem til Afrika. Vrakpantsvindel for nærmere to millioner kroner ble avdekket i 2006.
vrakpanten ble midlertidig firedoblet til NOK 6 000,- i 1996 etter forslag fra NAF (ifm. utarbeidelse av statsbudsjettet høsten 1995). Dette var et tiltak for å få fjernet gamle biler fra veien samt å få ryddet vekk vrak som var henslengt andre steder enn på godkjent oppsamlingsplass. Dog ble vrakpanten satt ned igjen året etter og var da NOK 1 500,- frem til og med 2011. For statsbudsjettet 2013 ble vrakpanten satt til NOK 2 500,- og fra 1. juli 2013 var vrakpanten ifølge Toll- og avgiftsdirektoratet NOK 2 400,-

I 2017 er satsen NOK 3 000,-

## Skipsvrak
Et skipsvrak er vraket etter en båt eller et skip, kan finnes på land, men som oftest finnes disse naturligvis under havets overflate.

Et av de mest kjente skipsvrakene i Norge er Akerendam, også kjent som Rundefunnet. Akerendam (VOC-ship), en nederlandsk «austindiafarer» et frakteskip som under sin jomfrutur i 1725 kom ut av kurs og forliste utenfor Runde på Sunnmøre en stormfull natt til 8. mars samme år. Dette skipsvraket ble funnet av sportsdykkere i 1972. Det at dykkerne som fant vraket, og senere også marinarkeologer, tok opp til sammen 56 400 gull- og sølvmynter, førte til at man fra Statens side ønsket å endre loven om kulturminner. Da en stor del av pengelasten fra Akerendam tilfalt finnerne (dykkerne). I dag sier kulturminnelovens §14 om Skipsfunn at båter som er mer enn 100 år, skipsskrog, last og annet som har vært om bord i slike båter er statens eiendom, og ingen har lov til å grave fram, flytte, ta opp eller på annen måte skade slike gjenstander.

## Referanser


## Eksterne lenker
* Dykkepedia.com – Vrakliste for dykking.
Eloise av Oranien-Nassau, jonkvrouw van Amsberg

**Eloise av Oranien-Nassau, jonkvrouw van Amsberg** (født **Eloise Beatrix Sophie Laurence**; 8. juni 2002 i Haag, Nederland) er barnebarn av dronning Beatrix av Nederland og Claus von Amsberg. Prinsessen er nummer fem i arvefølgen til Nederlands trone.

Hennes foreldre er prins Constantijn og prinsesse Laurentien, og hun har to yngre søsken, grev Claus-Casimir og grevinne Leonore. 

Grevinne Eloises faddere er kronprins Haakon av Norge, prins Johan Friso av Nederland, prinsesse Carolina av Bourbon-Parma og Sophie de Wouw.

## Referanser
General Dynamics F-111 Aardvark

**General Dynamics F-111 Aardvark** er et amerikansk langdistanse-, rekognoserings-/taktisk jagerbomber utviklet av General Dynamics. Aardvark-navnet ble ikke offisielt før flyet ble tatt ut av tjeneste, men det ble brukt som et kallenavn.

## Historie og utvikling

Under navnet *Tactical Fighter Experimental* ble F-111 utviklet etter ønsker fra den amerikanske marinen og flyvåpenet. Flyvåpenet ønsket et fly som kunne fly langt, fort og lavt slik at det kunne trenge igjennom Sovjetunionens forsvar. Marinen på sin side ønsket et langdistansefly med høy utholdenhet for å beskytte skipene sine mot sovjetiske jet-bombere som var utstyrt med anti-skip-missiler. Til det trengtes et fly med en kraftig radar og flere langdistansemissiler slik at både fly og missiler kunne tilintetgjøres.

Forsvaret fikk inn ni ulike forslag til flyet fra ulike forsvarsbedrifter. Marinen og flyvåpenet var ikke fornøyd med noen av forslagene, men antydet at forslagene fra Boeing og General Dynamics var de best egnede. Etter flere senere forslag bestemte forsvarsdepartementet i 1962 at kontrakten om levering av flyene skulle gå til General Dynamics.

Den første flygningen med F-111A, som var utgaven tilpasset flyvåpenet, fant sted den 21. desember 1964. Flyet ble offisielt tatt i bruk av flyvåpenet i 1967. Marineutgaven, F-111B, ble avbestilt i 1968 til fordel for flyet F-14 Tomcat. Storbritannia viste interesse for flyet, men ordren ble avbestilt. Den eneste eksporten av F-111 var til det australske flyvåpenet.

## Utfasing
Flyet ble tatt ut av tjeneste i US Air Force i 1998, da det ble erstattet av F-15E Strike Eagle.

I Australia var F-111 i bruk til 2010. Australske myndigheter besluttet i mars 2007 å kjøpe 24 stk F/A-18E/F Super Hornet for å erstatte F-111.

## Spesifikasjoner (F-111F)

## Galleri


Fil:General Dynamics EF-111A Raven 3-view line drawing.png|Skisse
Fil:F-111 2.jpg|F-111 Aardvark
Fil:3 F-111 1EF-111.jpg|3x F-111 + 1x EF-111 i den første Gulfkrigen


## Eksterne lenker

Videofiler fra det australske forsvarsdepartementet

F-111 promovideo 1

F-111 promovideo 2

F-111 pre-flight

### Rosenquists F-111
* James Rosenquist: *F-111* , Museum of Modern Art, New York
** right picture
** F-111 (1-4)
Claus-Casimir av Oranien-Nassau, jonkheer van Amsberg

**Claus-Casimir, greve av Oranien-Nassau, jonker av Amsberg** (Claus-Casimir Bernhard Marius Max) (født 21. mars 2004 i Haag, Nederland) er sønn av prins Constantijn av Nederland og prinsesse Laurentien og barnebarn av Beatrix av Nederland og Claus von Amsberg. Han er nummer seks i arvefølgen til Nederlands trone.

Han har to søstre, grevinne Eloise og grevinne Leonore.

## Referanser
Constantijn av Nederland

**Constantijn, prins av Nederland, prins av Oranien-Nassau, jonker av Amsberg** (Constantijn Aschwin Karel Frederik Hendrik) (født 1969) er prins av Nederland. Han er nummer fire i arvefølgen til Nederlands trone.

Hans foreldre er dronning Beatrix av Nederland og prins Claus, og han har to brødre, Willem-Alexander og Johan Friso.

Prins Constantijn studerte juss i Leiden, og har senere blant annet arbeidet i EU og Verdensbanken.

Han giftet seg med Laurentien Brinkhorst den 17. mai 2001, og de har tre barn:
* grevinne Eloise av Oranien-Nassau, jonkvrouw van Amsberg (f. 2002)
* grev Claus-Casimir av Oranien-Nassau, jonkheer van Amsberg (f. 2004)
* grevinne Leonore av Oranien-Nassau, jonkvrouw van Amsberg (f. 2006)

Prins Constantijn er en ivrig idrettsmann. Han spiller fotball, tennis og golf, og går også på ski. Andre interesser er tegning, matlaging og litteratur.

## Referanser


## Eksterne lenker
* Constantijn på kongehusets offisielle nettside (nederlandsk)
Rēzekne fylke

**Rēzekne** var et fylke øst i Latvia, rundt 250 km fra hovedstaden Riga. Det ble avskaffet i 2009. Rēzekne fylke lå i hjertet av landskapet Latgale.

Administrativt sentrum var byen Rēzekne.
David Sanborn

**David William Sanborn** (1945–2024) var en amerikansk pop- og jazzsaksofonist.

Kort etter fødselen flyttet David Sanborns familie til St. Louis i Missouri. Fra 1948 til 1956 led han av poliomyelitt. En lege rådet ham til å spille et blåseinstrument, og han valgte altsaksofon. Fra 1957 til 1962 spilte han i bandene til Albert King og Little Milton i forskjellige jazzklubber i St. Louis, og han fikk dermed sine første erfaringer foran et publikum. I 1967 flyttet han med kone og barn til San Francisco og ble der medlem av The Paul Butterfield Blues Band. I 1969 spilte han med dette bandet på musikkfestivalen i Woodstock. Fra 1972 til 1974 var han nesten uavbrutt på turné sammen med Stevie Wonder, David Bowie, Rolling Stones, Gil Evans og Brecker Brothers. I 1997 var han sammen med Eric Clapton og andre på turné med bandet Legends. Han opptrådte mange ganger på *[[Late Night with David Letterman]]* som gikk på NBC, der han regelmessig var med Paul Shaffer og bandet The World's Most Dangerous Band. Han var også med i David Lettermans *[[Late Show with David Letterman]]* på CBS.

## Diskografi (utvalg)
* *Taking Off* (1975, Warner, solodebut)
* *Hideaway* (1980)
* *Voyeur* (1981, fikk Grammy)
* *As We Speak* (1982)
* *Backstreet* (1983)
* *Another Hand* (1991, Elektra)
* *Upfront* (1992, Elektra)
* *Hearsay* (1993, Elektra)
* *Pearls* (1995, Elektra)
* *inside* (1999, Elektra)
* *Timeagain* (2003, Verve)
* *Closer* (2005, Verve)

## Referanser


## Eksterne lenker
* 
* David Sanborn's Italian Fan Club 
* 
*
Turnberry

**Turnberry** er et golf- og feriested ved kysten av ytre Firth of Clyde i sørvestlige Skottland. Det er lokalisert i South Ayrshire ved den revne kysten nær den historiske festningen Turnberry Castle hvor Skottlands konge Robert Bruce vokste opp. Den framstående bergknausøya Ailsa Craig er klart synlig mot sørvest. Golfstedet ble etablert i 1906 og hadde det offisielle navnet The Westin Turnberry Resort, men etter at det i 2014 ble kjøpt av Donald Trump har det endret navn til Trump Turnberry. Turnberry består av et fem-stjerners hotell, tegnet av arkitekten James Miller (1860–1947), utleiehus og -hytter, et stort kurbad, flere restauranter, samt tre golfbaner:

* *The Ailsa Course*, som har vært scene for The Open Championship fire ganger. Vinneren i 2009 var Stewart Cink, i 1994 Nick Price, i 1986 Greg Norman og i 1977 Tom Watson etter en berømt tvekamp med Jack Nicklaus.
* *The Kintyre Course*, med 18 hull.
* *The Arran Course*, med 9 hull.

Colin Montgomerie Links Golf Academy, en av verdens fremste skoler for linksgolf, holder også til på Turnberry.

## Referanser


## Eksterne lenker
*
Scornicești

**Scornicești** er en by i fylket Olt i Romania.

Byen er mest kjent som fødested for den rumenske diktatoren Nicolae Ceaușescu, som bodde i byen frem til han fylte 11 og flyttet til București for å bli skomaker.

Under Ceaușescus regime gjennomgikk Scornicești store forandringer, siden Ceaușescu ønsket å bruke byen som en modell på den nye sosialistbyen. De gamle landsbyhusene ble revet og erstattet med boligblokker. 

Scornicești fikk bystatus i 1989 og ble til ved å slå sammen landsbyene Scornicești (før i tiden kalt Tătărăi), Negreni, Mărgineni og Mogoșești. Per 2002 bestod det av Scornicești og 14 landsbyer.

Dessuten ble det bygd et nytt stadion til det lokale fotballaget FC Olt, som på fire år rykket opp fra 5. divisjon til rumensk eliteserie.

## Referanser


## Eksterne lenker
*
McLaren Automotive

**McLaren** er et bilmerke, eid av McLaren Group. Bilprodusenten McLaren Cars ble stiftet i 1990 for å produsere gatebiler basert på Formel 1-teknologi. De arbeider tett sammen med Formel 1-konstruktøren McLaren, som også er en del av McLaren Group.

## Eksterne lenker
*  (engelsk)
* Bilnorge.no sin historie om merket
Kameraovervåking

**Kameraovervåking**, på engelsk ofte kalt **closed-circuit television** og forkortet **CCTV**, er bruk av fjernsynskameraer til visuell overvåkning, særlig av bygninger og områder. Metoden skiller seg fra tradisjonell kringkasting ved at TV-systemet er *closed-circuit*, altså at alle komponentene er koblet sammen ved hjelp av kabler eller andre direkte midler i et lukket system der som oftest bare personer med tillatelse kan få se bildene.

Kameraovervåkning benyttes i banker, postkontorer, kjøpesentre, flyplasser og mange andre steder. Bruk av slikt overvåkning på offentlige steder er sterkt økende, noe som har medført debatt om sikkerhet og personvern. I Norge har Datatilsynet ansvaret for å påse at det ikke foregår ulovlig kameraovervåkning.

Spionkameraer brukes ved hemmelig overvåkning.

Overvåkningskameraer kan også kalles sikkerhetskameraer.

Noen smartdørklokker med innebygd kamera fungerer som et ekstra overvåkningskamera.

## Se også
* Kamera
* Overvåking
* Datatilsynet
* Fotoboks
* Viltkamera
* Kikkhullskirurgi
* Personvern
* Smarthus
* Sladrespeil
* Spionkamera
* Skjult kamera
* Elektronisk barnevakt
* Spionsatellitt

## Referanser


## Eksterne lenker
*
Mauricio Kagel

**Mauricio Kagel** (født 24. desember 1931 i Buenos Aires, død 18. september 2008) var en argentinsk komponist. Han ble professor i musikkteater ved musikkhøyskolen i Köln i 1974, og bodde i Tyskland gjennom hele karrieren. Han var mest kjent for sin interesse for å utvikle den teatralske siden av musikken.

## Referanser


## Eksterne lenker
* 
* 
*
Ingeborg Thuen

**Ingeborg Bertea Thuen** (født 12. mai 1897, død 13. juli 2005) fra Os i Hordaland var Norges eldste person fra 11. desember 2004 til hun døde 13. juli 2005.  Som tjueåring arbeidet hun som kokke for Christian Michelsen. Hun hadde tre barn, 13 barnebarn, 30 oldebarn og ett tippoldebarn.

Ingeborg Thuen ble kjent langt ut over Norges grenser da hun som 106-åring ble tilbudt gratis skoleskyss til 1. klasse – datasystemet oppfattet årstallet '97 som om hun var født i 1997 og skulle begynne i 1. klasse høsten 2003.

## Referanser
Catron

**Catron** var en prøvesprengning av en atombombe under Operation Hardtack II. Detonasjonen ble utført i Nevada i USA 24. oktober 1958. Bomben var på 21 kilotonn  (88 terajoule.)

## Se også
* Liste over prøvesprengninger
Bymuseet i Bergen

**Bymuseet i Bergen** ble etablert 1. juli 2005 og er en sammenslåing av flere tidligere selvstendige museer og kulturminner i Bergen kommune. Bymuseet har i dag ansvar for Alvøen hovedbygning, Bergen Skolemuseum, Bryggens Museum, Damsgård hovedgård, Gamle Bergen Museum, Hordamuseet, Håkonshallen, Lepramuseet og Rosenkrantztårnet.

Bymuseet forvalter totalt over 120 bygninger i Bergen kommune.

## Eksterne lenker

* Bymuseet i Bergen
* Bergen byleksikon på nett, om Bymuseet i Bergen
Tom Sheppard

**Tom Sheppard** er en britisk oppdager, pilot og testpilot for Royal Air Force.  

## Ekspedisjoner
### Sahara vest-øst
Sheppard er kjent for å ha ledet den første motoriserte kryssingen av Sahara fra kyst til kyst.  Kjøretøyene brukt var Land Rover 101.  Ekspedisjonen forlot Dakar 26. januar 1975 og brukte 100 dager på 12.060 km med 288 navigasjonspauser og 609 avlesninger av lokal gravitasjon.

## Utmerkelser
Sheppard er utnevnt til medlem av Order of the British Empire. Han fikk i 1976 Royal Geographical Society sin Ness-utmerkelse for å fremme forståelsen av geografi og miljø i verden.

## Bibliografi
**Desert Expeditions*, Royal Geographical Society 1982, ISBN 0-907649-15-7
**Land Rover Experience*, Land Rover 1994, ISBN 0-9514493-4-6
**Vehicle Dependant Expedition Guide*, Desert Winds 1998, ISBN 0-9532324-0-9
**Off-roader Driving*, Desert Winds 1999, ISBN 0-9532324-2-5
**Quiet for a Tuesday: Solo in the Algerian Sahara*, Desert Winds 2008, ISBN 0-9532324-5-X

## Eksterne lenker
* Markering av 30 års jubileum for vest-øst-ekspedisjonen (engelsk)
* Hele Desert Expeditions som PDF (engelsk)
Bluegil 3

**Bluegil 3** var en prøvesprengning av en atombombe under Operation Dominic I. Detonasjonen ble utført ved Johnston Island i Stillehavet 26. oktober 1962. Bomben var på 1 megatonn (4,2 petajoule).

## Se også
* Liste over prøvesprengninger
Fylkesvei 256 (Oppland)

**Fylkesvei 256** (**Fv256**) gikk mellom Hundorp i Sør-Fron og Vinstra i Nord-Fron. Veiens lengde er 20,1&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei. Veien ble del av fylkesvei 319 etter at en ny trasé langs E6 ble tatt i bruk.

## Kommuner og knutepunkter
###### 

*  mot  Otta i Sel
* Lomoen bru (over E6, ca. 40 m)
*  via Lillehammer mot  Sandvoll i Gjøvik

* Vinstra bru (Vinstra, 17 m)
* Nørdre Feforvegen fra Brynsbakken til  Brattliflata (2,8&nbsp;km)
* Søre Feforvegen fra Haugen til Vollsdammen

* arm Skurdal nord
* Gålåvegen fra Skurdal mot  Jota og til Gålå
* Meierivegen fra Lia til  Hundorp, Skrangellivegen til  Sørjordet
* Baksidevegen fra Skillestad mot   Jorekstad i Lillehammer

* Hundorp bru (Lågen, 201 m)
*

* Hundorp, Dale-Gudbrands gard
* Kongsvegen fra Hove ved Hundorp mot  Sjoa i Sel, og mot  Fryasletta

## Eksterne lenker
* Vegvesenets vegkart 
* Vegliste Oppland
Fylkesvei 254

**Fylkesvei 254** går mellom Tretten i Øyer og Segalstad bru i Gausdal.

Før 1. januar 2010 var veien riksvei. Etter at regionsreformen trådte i kraft, har den status som fylkesvei. Før Øyertunnelen ble åpnet 12. desember 2012, var strekningen langs Kongsvegen del av .

## Kommuner og knutepunkter
###### 

## Galleri

Fil:FV254P Tretten bru I.jpg|Over Tretten bru
Fil:FV254 Tretten plo.jpg|Tidligere krysset veien Dovrebanen ved Tretten.
Fil:FV254P under Dovrebanen.jpg|Planovergangen er erstattet med undergang.
Fil:FV254P Musdal.jpg|Gjennom Musdal
Fil:FV254P Svingvoll.jpg|Inn mot Svingvoll
Fil:FV254P Segalstad bru.jpg|Gjennom Segalstad bru.
Fil:Fv357-254-Kongsvegen.jpg|Kongsvegen


## Eksterne lenker
* Vegvesenets vegkart 
*
De syv fjell

**De syv fjell** er en betegnelse på Byfjellene som omkranser Bergen sentrum.

## Utvalg av fjell
Det har vært omtvistet hvilke som hører til de syv fjell, men det er enighet om at de er blant de følgende:
* Øst for Bergen sentrum og Bergensdalen, i retning syd til nord:
**Ulriken, 643 moh. Dette er den ubestridte toppen blant de syv fjell, det høyeste punktet synlig fra sentrum. (Høyeste fjell i Bergen kommune er imidlertid Gullfjellet på 987 moh. i Arna.)
**Fløyfjellet, 400 moh, i dagligtale Fløyen, eldre stavemåte «Fløien», som i Fløien stasjon. Øverste stasjon for Fløibanen som ligger på 320 moh. oppfattes gjerne som en av de syv toppene, mens det er toppen av Fløyfjellet som er fjellets høyeste punkt.
**Blåmanen, 554 moh. Det var i sin tid omdiskutert om dette skulle medregnes blant de syv fjell.
**Rundemanen, 568 moh.
**Sandviksfjellet, 417 moh. Sandviksfløyen på 378 moh. med vindpilen ligger 500 meter lenger mot nordvest. Det er i skaret mellom disse at motbakkeløpet Stoltzekleiven Opp har sin målgang.
* Sør, sørvest og vest for Bergen sentrum og Bergensdalen ligger i denne rekkefølge:
**Løvstakken, 477 moh.
**Damsgårdsfjellet, 317 moh.
**Lyderhorn, 396 moh.
* På Askøy:
**Storevarden, 217 moh., var tidligere et av de syv fjell, den gang bare kalt Askøyfjellet, men regnes ikke lenger med, ettersom Askøy ikke er en del av Bergen.

## Bakgrunn og historie
At det er snakk om akkurat syv fjell, antas å være inspirert av «Romas syv høyder», og her menes Holberg å være opphavsmann. Han nevner nemlig «*Rundemanden, Flöyen, Oldrik, Solheims Field, Damsfieldet, Ludderhorn, og Askelandsbierg*». Yngve Nedrebø, sjef ved statsarkivet i Bergen, påpeker at Bergens segl fra 1444 viser en borg med ett tårn oppå syv fjell. På grunn av dette seglet er Nedrebø sikker på at betegnelsen «de syv fjell» ble brukt allerede i middelalderen.

Det er da heller ikke snakk om syv selvstendige topper, hvorav synlige fra Bergen sentrum i østlig retning er Ulriken, Fløyfjellet og Sandviksfjellet (med Rundemanen og Blåmanen skjult bak Fløyfjellet). Disse fem er alle del av samme fjellmassiv.

Bergens opprinnelige navn «Bergawinjó», «Biorgvin», «Bjargvin», «Bergvin», «Bjørgvin» og «Bjǫrgvin» betyr «fjell-eng», «eng mellom fjellene».

## 7-fjellsturen

Under den årlige 7-fjellsturen, som arrangeres av Bergen Turlag, er det følgende syv fjell som bestiges i denne rekkefølgen:
*Lyderhorn
*Damsgårdsfjellet
*Løvstakken
*Ulriken
*Fløyfjellet
*Rundemanen
*Sandviksfjellet

## Referanser


## Se også
*«Udsigter fra Ulrikken» («Jeg tok min Nystemte»)
*Syvfjellsturen
Broadway

**Broadway** er en 47 kilometer lang gate på Manhattan i New York by, og byens eldste hovedgate i nord&ndash;sør-retningen. Gaten er kjent som sentrum for USAs teaterindustri.

## Bebyggelse (utvalg)

* New York City Hall, som er rådhuset i New York, USA, ligger på Nedre Manhattan, mellom Broadway, Park Row og Chambers Street.

* Flatiron Building – egentlig «Fuller Building» – er en bygning på den smale og kileformede hjørnetomten nord for 23. gate der Broadway møter Fifth Avenue. Bygningen stod ferdig i 1902. Kallenavnet Flatiron Building kommer av formen som bygningen fikk på grunn av tomtens trekantede form; *flatiron* betyr «strykejern».
* Woolworth Building på adressen 233 Broadway er en annen av de New Yorks eldste skyskrapere; den var verdens høyeste kontorbygning fra åpningen i 1913 til 40 Wall Street sto ferdig i 1930. Med sine 241 meter er Woolworth Building fremdeles en av USAs hundre høyeste bygninger, og den 25. høyeste bygning i New York (pr. oktober 2017). 

Broadway danner den østre grensen for bydelen Greenwich Village.

## Se også
* Broadway (teaterdistrikt)
Dani Levy

**Dani Levy** (født 1957) er en sveitsisk-tysk skuespiller og regissør. Den jødiske Levy flyttet 22 år gammel til morens opprinnelige hjemby Berlin.

14. februar 2005 mottak han Ernst-Lubitsch-Preis for sin religionskomedie *Alles auf Zucker*, som handler om en jødisk familie i Berlin. Med filmen ønsket han å puste nytt liv i det tysk-jødiske lystspill og vise moderne jødisk kultur i Berlin. Filmens hovedroller spilles av Henry Hübchen, Hannelore Elsner, Udo Samel, Golda Tencer, Steffen Groth, Sebastian Blomberg og Elena Uhlig. Ernst-Lubitsch-Preis utdeles årlig til den beste tyskspråklige komedie av *Club der Filmjournalisten e.V.*. I tillegg fikk Levys film tilsammen 6 Lola-priser ved den 55. utdelingen av den tyske filmprisen i 2005, bl.a. prisen for beste spillefilm og beste regi.

## Filmografi
* Alles auf Zucker (2004)
* Väter (2002)
* Das Geheimnis (1999)
* Meschugge (1998)
* Stille Nacht (1995)
* Ohne mich (1993)
* I Was on Mars (1992)
* RobbyKallePaul (1989)
* Du mich auch (1986)

## Referanser


## Eksterne lenker
*
Alles auf Zucker

***Alles auf Zucker*** er en tysk filmkomedie fra 2004 regissert av Daniel Levy. Filmen portretterer en moderne jødisk familie i Berlin.

Filmen mottok seks priser fra det tyske filmakademiet, blant annet for beste spillefilm, beste regi, beste manus og beste hovedrolleinnehaver. 

## Handling
Den arbeidsløse sportsreporteren «Zucker» håper på en arv fra hans mor, som er nylig død, som kan løse hans finansielle problemer. Men i testamentet har moren bestemt at «Zucker» må forsone seg med sin ortodokse bror, som han er blitt uvenn med og ikke har sett på flere år. Hvis ikke får han ingen arv. For «Zucker» spiller den jødiske tro ingen rolle i hans liv. På godt og vondt må brødrene med så forskjellig livsstil møte hverandre.

Filmen står innenfor den tysk-jødiske lystspilltradisjonen.

## Medvirkende
*Golda Tencer-Szurmiej som Golda/Marilyn
*Steffen Groth som Thomas
*Sebastian Blomberg som Joshua
*Elena Uhlig som Lilly
*Henry Hübchen som Jackie Zucker
*Rolf Hoppe som Rabbi Ginsberg
*Inga Busch som Irene
*Anja Franke som Jana
*Udo Samel som Samuel
*Hannelore Elsner som Marlene
*Klaus Wowereit som Klaus Wowereit

## Referanser


## Eksterne lenker
* 
*
Georg Totschnig

**Georg Totschnig** (født 25. mai 1971 i Innsbruck) er en østerriksk tidligere syklist.

Totschnig ble profesjonell i 1993, da han skrev under for det italienske laget Polti. Her syklet han sammen med den dobbelte verdensmesteren Gianni Bugno. Allerede året etter, 1994, kom han på 13.-plass i Giro d'Italia.

I 1995 gikk Totschnig til Team Telekom, der han i flere år syklet sammen med Jan Ullrich, inntil han meldte overgang til det østerrikske laget Team Gerolsteiner i 2001.

Totschnig hadde sin styrke i fjellene, og den største suksessen kom med etappeseieren på 14. etappe i Tour de France 16. juli 2005. 

## Resultater
* 1994 13.-plass sammenlagt i Giro d'Italia
* 1995 9.-plass sammenlagt i Giro d'Italia
* 1996 4.-plass sammenlagt i Vuelta a España
* 1997 østerriksk mester i landeveisritt
* 2000 Vinner av Østerrike rundt
* 2001 østerriksk mester i temporitt, 6.-plass sammënlagt i Sveits rundt
* 2002 7.-plass sammenlagt i Giro d'Italia, 5.-plass sammenlagt i Sveits rundt, østerriksk mester i temporitt
* 2003 5.-plass sammenlagt i Giro d'Italia, 12.-plass sammenlagt i Tour de France
* 2004 7.-plass sammenlagt i Tour de France, etappeseier i Sveits rundt, 4.-plass sammenlagt i Sveits rundt, østerriksk mester i temporitt
* 2005 Vinner av 14. etappe i Tour de France

## Referanser


## Eksterne lenker
* 
*
Morris

:*Se også [[Morris (serieskaper)]].*

**Morris** er et britisk bilmerke, opprinnelig eid av Morris Motor Company, men senere eid av flere større selskaper.

I 1913 startet William Morris (1877–1963) med bilproduksjon i sykkelverkstedet sitt. Tidlig i 1930-årene hadde Morris blitt Storbritannias største bilprodusent, med en 51 % andel av hjemmemarkedet.  Deres mest kjente modell var Morris Minor, introdusert i 1948.

Tidlig i 1950-årene slo Morris seg sammen med rivalen Austin og dannet British Motor Corporation (BMC). I 1968 ble Morris-navnet en del av British Leyland. Navnet var i bruk til 1980-årene, og rettighetene eies i dag av MG Rover, som igjen var eiet av BMW før de gikk konkurs i 2005.  

## Modeller

* Morris Eight
* Morris Ten
* Oxford MO
* Morris Mini Minor
* Morris 1000
* Morris 1100 (BMC ADO16)
* Morris 1300 (BMC ADO16)
* Morris 1800
* Morris Cowley
* Morris Isis
* Morris Major
* Morris Marina
* Morris Ital
* Morris Minor
* Morris Oxford

## Referanser




## Eksterne lenker
*
Moskvitch

**Moskvitch** (eller **Moskwitch**) var et russisk bilmerke. Den ble gjenopplivet i 2022.

Etter andre verdenskrig flyttet sovjetiske myndigheter hele produksjonslinjen til Opel i Brandenburg til Sovjetunionen.  En fabrikk kalt MZMA (Moskovskij Zavod Malolitrazjnykh Avtomobilej) ble startet i 1947 for å produsere Moskvitch 400 basert på Opel Kadett.  Senere modeller ble utviklet av sovjetiske ingeniører selv.  I 1969 forandret fabrikken navnet til AZLK (Avtomobilnyj Zavod imeni Leninskogo Komsomola).

Bilene fra Moskvitch var ganske solide og pålitelige på dårlige veier, og ble solgt til rimelige priser.  Planøkonomien klarte ikke å oppfylle etterspørselen, så folk måtte vente lenge for å få kjøpt en ny bil.  I 1988 forsøkte Moskvitch å starte en ny serie med modellen Aleko.  Markedet på 1990-tallet var ikke mottagelig, og i 2002 gikk AZLK konkurs.

I årene etter andre verdenskrig var det valutarestriksjoner på import av biler til Norge. For kjøp av  amerikanske og europeiske (engelske) modeller måtte en ha kjøpetillatelse, noe som ikke var lett å oppnå for folk flest. Moskvitch kunne en få kjøpt fritt, og et stort antall slike biler ble importert på 1950- og 1960-tallet. Da bilimporten ble frigitt sank salget av Moskvitch drastisk. Likevel ble det solgt en god del Moskvitchbiler gjennom 1960-tallet og tidlig på 70-tallet. I 1981 opphørte importen av Moskvitch til Norge.  

## Eksterne lenker
* 
* Norsk merkeforening  (norsk)
* Tysk merkeklubb (tysk)
15. etappe i Tour de France 2005

## Lézat-sur-Lèze – Saint-Lary Soulan (Pla d'Adet)
***Etappe:** 15
***Dato:** 17. juli 
***Lengde:** 205.5 km
***Norske resultater:**
:52. Kurt Asle Arvesen +36:09 min
:65. Thor Hushovd + 36:09 min
***Gjennomsnittshastighet:** 33.63 km/t

## Innlagte spurter

### Grønn trøye

**1. mellomsprint** i **[[Clermont (Frankrike)|Clermont]]** (37 km)

**2. mellomsprint** i **[[Argein]]** (69,5 km)

### Klatretrøye

**[[Col de Portet d'Aspet]]** Kategori 2 (85 km)

**[[Col de Menté]]** Kategori: 1 (100,5 km)

**[[Col du Portillon]]** Kategori: 1 (137,5 km)

**[[Col de Peyresourde]]** Kategori: 1 (162 km)

**[[Col de Val-Louron Azet]]** Kategori: 1 (182,5 km)

**[[St.Lary Soulan]]** Kategori: **HC** (205,5 km – Målgang)

## Eksterne lenker
* Etappebeskrivelse og recap på cyclingnews.com
1. etappe i Tour de France 2005

## [[Fromentine]] – [[Noirmoutier-En L'ile]]
***Etappe:** 1
***Dato:** 2. juli 
***Lengde:** 19 km
***Norske resultater:**
:28. Kurt Asle Arvesen
:153. Thor Hushovd
***Gjennomsnittshastighet:** 54,67 km/t

## Info

Denne korte tempoen var preget av blant annet ujevne vindforhold som kan ha ført til at enkelte av syklistene som startet tidlig kan ha hatt visse fordeler.
Lance Armstrong var som vanlig meget sterk og tok igjen Jan Ullrich med ett minutt ute i løypa. Hushovd hadde ikke sin beste dag på jobben og klaget over dårlige ben etter etappen.

## Resultater

## Eksterne lenker
* Fullstendig resultatliste
Maybach

**Maybach** er et tysk luksusbilmerke, opprinnelig lansert av Wilhelm Maybach i 1909, med hans sønn Karl Maybach som direktør. Selskapet var opprinnelig kjent under navnet *Luftfahrzeug-Motorenbau GmbH*, og produserte motorer for luftskip frem til 1918. Senere skiftet selskapet navn til *Maybach-Motorenbau GmbH*. I dag er merkenavnet eiet av Daimler AG, som produserer luksusbilene Maybach 57 og 62.

## 1909-1940
Maybach har sine historiske røtter fra Wilhelm Maybach, som var teknisk direktør hos Daimler-Motoren-Gesellschaft. Opprinnelig utviklet og produserte selskapet diesel- og gassmotorer for Zeppelinere, og senere omnibusser. Selskapet bygget sin første eksperimentelle bil i 1919, og den første produksjonsmodellen ble introdusert på bilutstillingen i Berlin to år senere. Mellom 1921 og 1940 produserte selskapet en rekke luksusmodeller, samtidig som produksjonen av store dieselmotorer for tog- og marinebruk fortsatte.

Maybach bidro til den tyske krigsinnsatsen under andre verdenskrig ved å produsere motorene til stridsvognene Panther og Tiger, som for eksempel Maybach HL230. Etter krigen utførte fabrikken en del reparasjonsarbeider, men bilproduksjonen ble aldri startet opp igjen. Dog fortsatte satsingen på å bygge marine- og industrimotorer, sammen med Mercedes Benz og MAN. Maybach ble gradvis kjøpt opp av Mercedes, og i 1966 ble Maybach-Motorenbau og Mercedes-Benz Motorenbau slått sammen til Maybach Mercedes-Benz Motorenbau, som i  juli 1969 sammen med MAN danner MTU Motoren- und Turbinen-Union Friedrichshafen.

## 1997&ndash;
I 1997 presenterte Mercedes-Benz et nytt luksusbilkonsept med navnet *Mercedes-Benz Maybach* på bilutstillingen i Tokyo. Da modellen senere ble satt i produksjon valgte Mercedes-Benz å skille ut modellen i et eget merke, som fikk navnet Maybach.

Maybach ble derfor gjenfødt som merke tidlig på 2000-tallet, med produksjon av den nye modellen i to ulike størrelser, Maybach 57 og 62. Tallene i navnet tilsvarer modellens lengde i desimeter. I 2005 ble en ny og mer sportslig modell kalt Maybach 57 S lagt til modellprogrammet, utstyrt med en 6,0 l V12 med dobbel turbo og 604 hk.

## Modeller
### Klassiske modeller
* 1919 Maybach W1: Prototype, bygget på et Mercedes-chassis
* 1921 Maybach W3: Den første produksjonsmodellen
* 1926 Maybach W5
" (1928 LuftskupetNorge
* 1929 Maybach 12
* 1930 Maybach DSH
* 1930 Maybach DS7 Zeppelin
* 1931 Maybach W6
* 1931 Maybach DS8 Zeppelin
* 1934 Maybach W6 DSG
* 1935 Maybach SW35
* 1936 Maybach SW38
* 1939 Maybach SW42
* 1945 Maybach JW61

### Moderne modeller
* 2002 Maybach 57
* 2002 Maybach 62
* 2005 Maybach Exelero
* 2005 Maybach 57 S
* 2006 Maybach 62 S
* 2007 Maybach 62 Landaulet

## Eksterne lenker
* 
* Maybach Manufaktur
* Bilnorge.no sin historie om merket
Gardehusarregimentet

**Gardehusarregimentet** er et regiment i den danske Hæren som utdanner husarer til Danske Division, Den Danske Internationale Brigade og flere andre enheter til international tjeneste. Regimentet har røtter tilbake til Christian IV, som opprettet Sjællandske Livregiment i 1614. Dette ble senere slått sammen med Danske Livregiment til Gardehusarregimentet.

Gardehusarregimentet er garnisonert på Antvorskov kaserne i Slagelse, men deler av regimentet er stasjonert i Næstved og rundt 300 husarer på Bornholm. Hesteskadronen, som har mellom 70&ndash;75 hester, holder til på Antvorskov kaserne, der den har stall og ridefasiliteter og arbeidsområder for salmakere, smeder og veterinærer.

## Eksterne lenker
*
Jydske Dragonregiment

**Jydske Dragonregiment** er et regiment i den danske Hæren, med røtter tilbake til 1679. Regimentet er et panserregiment med fem tjenestegørende kampvognseskadroner. Hovedoppgaven er å utdanne vernepliktige dragoner til internasjonal tjeneste.

Jydske Dragonregiment består av I&nbsp;Panserbataljon, II&nbsp;Uddannelsesbataljon, III&nbsp;Panserbataljon og V&nbsp;Opklaringsbataljon. Av disse inngår III&nbsp;Panserbataljon og 5.&nbsp;Spejdereskadron (administrativt underlagt Opklaringsbataljonen) i Danske Internationale Brigade.

## Eksterne lenker
*
Fredrikstad domprosti

**Fredrikstad domprosti** er et tjenestedistrikt i Borg bispedømme i Den norske kirke. Det omfatter kommunene Fredrikstad og Hvaler. Siden prostiet er knyttet til Fredrikstad domkirke, er det ledet av en domprost. Domkirken er bispekirken i Borg bispedømme.

## Historikk
Ved kgl.res. av 25. juni 1971 ble det foretatt store endinger i inndelingen av prostier i Borg bispedømme, gjeldende fra 1. januar 1973. Det tidligere Nedre Borgesyssel prosti opphørte, og de prestegjeldene som hadde ligget under prostiet gikk inn i to nye prostier, **Fredrikstad domprosti** og Sarpsborg prosti.

## Sogn
*Fredrikstad kommune:
**Fredrikstad domkirke sogn
**Borge sogn
**Gamle Glemmen sogn
**Glemmen sogn
**Gressvik sogn
**Kråkerøy sogn
**Onsøy sogn
**Rolvsøy sogn
**Torsnes sogn
**Østre Fredrikstad sogn
*Hvaler kommune:
**Hvaler sogn

## Prestegjeld
* Fredrikstad domkirke
* Østre Fredrikstad
* Glemmen
* Rolvsøy
* Kråkerøy
* Onsøy
* Borge
* Hvaler
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser


## Eksterne lenker
* Borg bispedømme: Prostier, proster og menigheter i Borg
* Arkivverket Statsarkivet i Oslo: Fredrikstad domprosti arkivportalen.no
* Arkivverket Statsarkivet i Oslo: Nedre Borgesyssel prosti arkivportalen.no
Sandesund

**Sandesund** er en bydel i Sarpsborg og et sund i Glomma, mellom Sarpsborg kommune og Fredrikstad kommune i Østfold. Kommunene forenes av den 1528 meter lange Sandesund bru, som utgjør en del av E6 gjennom Sarpsborg mellom Alvim og Årum.

## Eksterne lenker
*
Skjærvika

**Skjærvika**, **Skjærviken** eller **Skivika**, er et tettsted i Fredrikstad kommune som strekker seg inn i Sarpsborg kommune i Østfold. Tettstedet har  innbyggere per . Av disse bor  i Fredrikstad og  i Sarpsborg. Skjærvika ligger åtte kilometer øst for Fredrikstad sentrum og åtte kilometer sørvest for Sarpsborg sentrum.

Samlingspunktet i dag er det lokale grendehuset, hvor det også er en barnehage. Vispen badested i Skjærvika er tilrettelagt for rullestolbrukere. Her ligger også Vispen sjøsenter som ble etablert av Borge Lions i juni 2003, i dag drives senteret av velforeningene i nærområdet, og i tillegg til vedlikeholdsoppgaver har de rimelig utleie av kanoer og kajakker. På Vispen er det også et moderne toalettanlegg, handicapbrygge med asfaltert tilgang, sandvolleybane og en fin lekeplass for barna. Det er godt med parkeringsplasser på badestedet. Fra Vispen har Skjærviken lokalsamfunnsutvalg bygd en flere kilometer lang natursti, som delvis følger strandlinjen før den krysser over en ås (Heieråsen) og ender ved hovedveien i Torsnes.

Det er mange små turstier i Skjærvika, og lokalsamfunnsutvalget har stått for merking av flere av dem. Det ble i år 2007 åpnet en sti som går langs vannkanten fra Vispen til Kjølshunn. Kjølshunn er et eget byggefelt på vestsiden av Torsneskilen. Bebyggelsen er hovedsakelig eneboliger og noen rekkehus.

## Etymologi
Det er flere meninger om hva navnet Skjærvika kommer av, spesielt da den lille fjorden/pollen Hunnebonn som Skjærvika ligger ved er fullstendig fri for skjær. I begynnelsen av 1900 ble *Skivika* benyttet som navn, men det er funnet skriv som viser at Skjærvika er brukt som navn så tidlig som i 1912. På militære kartverk fra 1700-tallet er navnet *Schieviig* brukt.

Området ble på gammelnorsk omtalt som «Skeidarvik». Navnet *Skivika* kommer av en gård ved dette navnet, og ble brukt fra 1900-tallet. I nyere tid har navnet Skjærviken blitt brukt.

Statens kartverk foreslår skrivemåtene *Skjærvika* og *Skivika*.

## Historie
I Skjærvika finner man utallige historiske spor, og mest kjent er Hunnfeltet, hvor vi finner spor fra alle tidsepokene som stenalder/jernalder/bronsealder og middelalder. Her er det stenringer med bautasteiner, et lite helleristningsfelt, og utallige unike spor fra bronsealderen, som for eksempel gravhauger. Det er også rester etter en bygdeborg på Ravnefjellet, som ligger tett inntil Hunnfeltet. Tidlig på 2000-tallet ble det gjort arkeologiske utgravinger på Hunnfeltet, hvor arkeologistudenter undersøkte graver som ligger nær et sandtak. Her har det vært fare for at viktige historiske spor kunne gå tapt. Det har blitt gjort mange små funn her, og den mest spennende oppdagelsen her er vel funnet av en smelteovn fra bronsealderen.

Det ble omkring år 2007 lagt planer om å etablere et «opplevelsessenter» i Skjærvika, med fokus på den historien som finnes så tilgjengelig her.

## Referanser
Årum

**Årum** er et tettsted i Fredrikstad kommune i Østfold. Det ligger på østsiden av Glomma, nordøst i Fredrikstad. E6 og Rv 22 går gjennom tettstedet. Det bor rundt 1135 personer i tettstedet. Årum skole er tettstedets barneskole der det går rundt 140 elever, og den har elever fra Årum, Sundløkka, Veberg og Vesten. I tillegg finnes det to nærbutikker i området. Glommastien passerer gjennom tettstedet.  

Roald Amundsen ble født på plassen Tomta under Vesten, ca. 3 kilometer vest for Årum. Den verdenskjente norske jazzgitaristen Robert Uno Normann kom også herfra.   

## Kultur og fritid
Fotballklubben IL Borgar ble stiftet 29. mars 1929 som Arbeideridrettslaget Fremad og ble 15. januar 1947 endret til IL Borgar. IL Borgar Karate ble tatt opp i klubben 30. mai 2013, og IL Borgar ble dermed en fleridrettsklubb. IL Borgar Karate ble lagt ned November 2016.

Årum Skolekorps ble stiftet 1963 og holder til på Kilevold. Øvingslokalene er på Årum skole.

Speidergruppen Borge KFUK-KFUM har base på Årum.

## Referanser


## Eksterne lenker
* https://www.fredrikstad.kommune.no/skoler/arum-skole/ 
* http://www.ilborgar.net
Gunnar Nilsen

**Gunnar Nilsen** (1913–1984) var en norsk grunder og forretningsmann innen matvarebransjen. Han grunnla i sin tid matvareprodusenten Stabburet og ble etter hvert derfor kjent som «Stabbur-Nilsen».

Nilsen begynte med handel og produksjon allerede da han gikk på folkeskolen. Han åpnet sitt første foretak 19 år gammel (i 1932), en tobakkskiosk som han utvidet til delikatesseforretning med egen produksjon i 1936. Samme året giftet han seg med Hjørdis Therese Johansen. «Stabburet» ble tatt i bruk som navn fra 1943. Nilsen fant smarte løsninger og gjordet det bra i krigsårene og perioden etter andre verdenskrig.

I 1962 etablerte han nyvinningen Stabburet matsenter, et lite stykke utenfor sentrum i Fredrikstad, og i 1966 sto det nye fabrikkanlegget på Råbekken klart. Butikken var i en tid Norges største dagligvarebutikk. Han utvidet også stadig egenproduksjonen. Under og like etter krigen baserte han seg mest på fisk, men da kjøttrasjoneringen ble avviklet i 1950 la han om. Han ble etter hvert en av landets største produsenter av kjøtthermetikk. 

I 1969 solgte Nilsen 40 prosent av aksjene sine til Denofa-Lilleborg, etter at de hadde tatt initiativ til samarbeid året før. Selv ga han seg som direktør i 1974, men han pensjonerte seg først i 1978. Borregaard, som hadde overtatt Denofa-Lilleborgs aksjepost, ble eneeier i Stabburet ved også å overta Gunnar Nilsens siste 60 prosent av aksjene i 1975. Stabburet matsenter, som den gang var en av landets største matvarebutikker, ble beholdt av familien frem til i 1985.

Nilsen var avholdsmann hele sitt liv, og han brukte mye krefter på å hjelpe folk med alkoholproblemer, blant annet med jobb i konsernet. Da butikken ble solgt, var det med klausul om at det ikke skulle selges alkoholholdige drikker så lenge Nilsen eller kona levde. Nilsen var også en av initiativtakerne til det alkoholfrie ølet *Zero*. 

Nilsen støttet Fredrikstad Fotballklubb økonomisk og var i en tid også formann i klubben. Han har fått en gate oppkalt etter seg sentralt i hjembyen. Nilsen støttet også et hjem for barn med downs syndrom, et hjem for unge med cerebral parese og et behandlingshjem for multippel sklerose. Nilsen ble gjenstand for en selvbiografi ført i pennen av Per Øyvind Heradstveit i 1978.

Gunnar Nilsen ble utnevnt til ridder av 1. klasse av St. Olavs Orden i 1972. Nilsen døde brått, etter å ha blitt akutt syk under en forretningsreise, i oktober 1984, kun 71 år gammel. Etter sin død ble han også utnevnt til «årets Fredrikstadborger».

## Litteratur
* 

## Kilder
* Sten Walther Karlsen: «Gunnar Nilsen» i *Norsk biografisk leksikon*. 
* «Stabbur-Nilsen 100 år», på Orkla Foods nettsted, besøkt 19. april 2014.

## Referanser
Carnoustie Golf Club

**Carnoustie Golf Club** er en golfklubb i Carnoustie, Skottland, grunnlagt i 1842. Den er en av verdens 10 eldste golfklubber. Det har vært spilt golf på Carnoustie siden 1500-tallet, og den eldste opptegnelsen, fra 1527, forteller om jarlen av Panmure, sir Robert Maule, som «*Exercisest the Gowf*» på linksområdet.

Den opprinnelige banen på Carnoustie var på 10 hull, frem og tilbake over en bekk. Innvielsen av jernbanen langs kysten fra Dundee til Arbroath i 1838 førte med seg en tilstrømning av nye golfere langveisfra. Dette resulterte i at banen ble ombygget og utvidet i 1867 til det som i mellomtiden var blitt standard 18 hull. Siden har Carnoustie fått to nye 18-hullsbaner &ndash; *Burnside Course* og den noe kortere *Buddon Links*.

*The Championship Course* på Carnoustie har vært scene for The Open Championship ved flere anledninger. Første gang var i 1931, da Tommy Armour fra Edinburgh vant. Senere vinnere på Carnoustie er Henry Cotton i 1936, Ben Hogan i 1953, Gary Player i 1968, Tom Watson i 1976, Paul Lawrie i 1999 og Padraig Harrington i 2007.

I USA har banen fått kallenavnet «*Car-Nasty*» på grunn av de meget vanskelige spilleforholdene. Begrepet «Carnoustie-effekten» stammer fra The Open i 1999, da mange av verdens beste golfspillere, oppfostret på jevne amerikanske golfbaner, ble frustrert av de uforutsette problemene på linksbanen. Mens store golfmesterskap som regel vinnes med en score langt under par, eller rett under par i US Open, ble vinnerscoren på Carnoustie i 1999 seks over par.

## Eksterne lenker
*
Sellebakk

**Sellebakk** (tidligere **Selbak**) er et tettsted i Fredrikstad kommune og sentrum i tidligere Borge kommune i Østfold. 

Sellebakk ligger på østsiden av Glomma, tvers overfor Lisleby, som ligger på vestsiden. Bebyggelsen strekker seg fra elven og østover til den møter riksvei 111. Området øst for riksveien regnes som en del av Sellebakk, men kalles også Kjølberg.
Sellebakk torg er det vestlige endepunktet for fylkesvei 113. Fergeforbindelsen mellom Sellebakk og Lisleby ble i 2013 gjenåpnet etter å ha vært innstilt i over 20 år.

Bebyggelsen kan beskrives som en liten småby med kontorer, atskillige forretninger og bolighus. Barneskolen heter Kjølberg skole og ungdomsskolen heter Borge ungdomsskole.
Navnet Sellebakk har sammenheng med treslaget selje, «Seljebakken». Selbak Bruk, sagbruk og høvleri, ble startet i 1860 og var i virksomhet i nær hundre år. En av de kjente medeiere i bedriften var Emil Mørch. Navnet *Selbak* er fortsatt bevart i bl.a. *Selbak TIF*, *Selbak stadion* og *Selbak Blikkenslagerverksted*.

## Referanser


## Eksterne lenker
* ''Fredrikstad byleksikon'' om Sellebakk på nb.no
* Gårder og slekter i Borge og Torsnes
Nylende

**Nylende** er en bosetting og et tettsted i kommunedel Rolvsøy i Fredrikstad kommune, 10 km nord for Fredrikstad sentrum. Bosetningen ble første gang regnet som et eget tettsted i 2023.

Navnet Nylende kommer fra det norrøne/islandske ordet *nýlenda* som betyr *nydyrket mark* eller *nytt bosted*.

Nylende barneskole ble opprettet 1863.

Nylende Idrettsforening ble stiftet 1945, og fikk kommunal støtte til etablering av fotballplass 1950.

## Referanser
Lisleby

**Lisleby** er et tettsted ca. 3,5 km fra Fredrikstad sentrum, og ligger på vestsiden av Glomma nordøst for bysenteret. Før kommunesammenslåingen mellom Glemmen og Fredrikstad i 1963 var Lisleby en del av Glemmen kommune. 

Det bor i underkant av 7000 innbyggere med tilknytning til Lisleby. Om lag 10 000 mennesker tilhørte imidlertid det gamle postnummeret 1660 Lisleby. 

Navnet Lisleby kommer av *lisle*, 'liten'; den lille gården, motsatt av *Nøkleby*, 'den store gården', nabogården i nord, som i dag er del av Lisleby.

## Lokalmiljø
I sentrum av Lisleby ligger «Snippen» og består av PEBA-bygningen (etter Per Bjørn Ajer, som har drevet dagligvarebutikk der) som blant annet huser Kiwi, og to øvrige næringsbygg, et som huser Far East Restaurant, Snippen Sportsbar og Johnnys Pizza, og et annet som huser Lisleby Pizza, en frisør og ytterligere en kolonialbutikk.  

Nøkleby skole er barneskolen på Lisleby. Den er bygget i 1955 og er Fredrikstads største barneskole med 26 klasser og 560 elever.

Gamle Glemmen kirke er den lokale kirken. Kirken ble bygd av bruddstein i romansk stil i 1182, og er Fredrikstads eldste bygning. Kirken feiret 800-årsjubileum i 1982, med visitas av Kong Olav V. Lisleby har også et musikkorps, Lisleby musikkorps, som ble grunnlagt i 1903.

Sentralidrettsanlegget på Lisleby er et større idrettsanlegg bestående av en fotballbane med tribune, friidrettsanlegg, en stor kunstgressbane, grusbane og en liten kunstgressbane. Den store kunstgressbane som sto ferdig i 2011, og er like stor som hovedmatten. Det kommer fortsatt til å være naturgress som man kan trene på om sommeren. Sentralidrettsanlegget er hjemmebane til Lisleby fotballklubb.

## Lokalhistorie
Tettstedet var det første stedet i Norge som tok i bruk elektrisk lys. Begivenheten fant sted på Lisleby Brug i 1877. Elektrisiteten ble produsert ved hjelp av en dampdrevet generator.

Lisleby stasjon ble opprettet i 1888 som en del av den nåværende Østfoldbanen. Stasjonen ble åpnet som stoppested 15. januar 1888 og oppgradert til fullverdig togstasjon 1. mars 1917. Stasjonen ble stengt for persontrafikk i 1983, og lagt ned i 1999. Selve stasjonen ble revet i 2005, men stasjonsmesterboligen står igjen. Linjen er i dag kun et krysningsspor for møtende tog.

## Referanser


## Eksterne lenker
* Kulturnett.no: Institusjonsguiden Gamle Glemmen kirke
* Lokalsamfunn Fredrikstad - Lisleby
* Stasjonsdatabasen - Lisleby stasjon
* Nøkleby skole